twe ngenceba. Asikuko kwam ukupata ngenceba, oko ndokusingisa ku Mhlekazi i-Governor. Nguye oya kukangela ukuba oku nakwenza ngemfazwe. Angaba mhlaumbi woti manisindiswe. Kodwa wena Ngiyela ngokuwakokela amadoda aye pantsi kwako ukuba enze into enje, wenza okukohlakele kakulu, ke uze ungafumane ulindele inceba ongati kanti akukuze uyi fumane, kulunge ukuba uzilungiselele ixesha elizayo. Isigwebo sam sesokuba nize nixo- nywe nonke.

*U-William Caesar,* Ilawo, owadubula usana luka Nomanti, walubulala kutiwe walwenzakaliaa, waza ke wanikwa umnyaka esebenza nzima.

*U-Ndimba* into ka Mhala ubeziswe ngetyala lokulwa ne Nkosazana. Asinatuba lokubunika ubungqina kodwa kubonakele kubo ukuba ebecasene nokulwa, singati ubungqina bonke bebumtetelela. Ide ne Jaji yati kumadoda ejuri, akubonakali ukuba ningamnika ityala lomntu. Nokoke abuye esiti unetyala, yama- ngaliswa yonke into ebise matyaleni. Ijaji imnike inyanga ezintandatu etolongweni.

*U-Matanzima* ka Sandile obekwanikwa ityala lokulwa ne Nkosazana ute: Ndinetyala mna, kuba ndahamba nenkosi yarn ndalwa. Ndenza umteto wayo. Sati xa sigxotwayo wafika u-Gonya wati yintonina le siyenzayo. Ndite mna, Buza ku yihlo, ute upina ubawo ndati mna pesheya kwe Nciba. Waya kubizwa saza ke sake sati cwaka. U-Gonya wati ku Sandile, Yintonina le uyenzayo, u-Rulumeni nguyihlo msukulwa naye, wenza ubugeza. Ubawo wati, Ewe unyanisile, watsho wasingisa kuma pakati. Bati bakucitakala abantu ndaya ezihlotyeni. Andi- zange ndibulale mntwana namfazi nandoda. Ndabanjwa ndihamba ndifuna ukudla. Urulumente ndandingamlwi nganto. Namhla ndise ludakeni, ndingeniswe ngu bawo kulo. Andilazi elityala ndilinikwa ngama Mfengu. Kutiwa ndabulala u-Adonis. Andazi ukuba ibingatinina ukwenzeka lonto. Ukuba ndandimbulele ngendingafihli. Mna andifuninegqweta ndizishiyela esandleni sako Mgwebi. Kodwa ndingati ndingumfo okalipileyo, ndiyakukanyela ukuba ndaka ndagxotwa ngama Mfengu. Ijaji ke ite: Wena uyalivuma elako ityala. Uti waulandela uyihlo. Uyi­hlo ngoku ufile, kodwa ke esahleli ubukosi ebenga- Benabo, nawe ubuyazi londawo: akuko ebefanele ukuyazi ngapezu kuka Gonya otete futi kangaka ngaye. Inkosi yako ibiyi Nkosazana, ngokunceda uyihlo ubusilwa neyona nkosi yako. Uzincoma ukukalipa. Ungaba ubunako okunje ngokwenkomo, kodwa ubungenako okufanele indoda. Uti amatyala makabe ligqweta lako, nditi mna amatyala akayi kuza atetelele igwala elinje ngawe nje. Ukukalipa kwako kukwenza ukuba ubulale, akukwenzanga uku­ba ube nenceba. Akunanceba, akubanga nayo mhlala wati makuye kubulawa u-Adonis. Isigwebo sesokuba ube setolongweni iminyaka emashumi mabini usebenza nzima.

*U-Theodore Bergman,* Igerman, wahlangana nabantu behamba ngase Ncemera wabuza ukuba basebenza kubanina baxela. Usuke warola umpu walubula omnye abati ngu Longo, wambulala. Kutiwe wamenzakalisa, isigwebo saba yiminyaka emihlanu esebenza nzima.

Kungeniswe u-*Conga* no *Matanzima* no *Gumna* no *Bisset* into zika Sandile no *Jan Mayaba,* banikwa ityala lokulwa ne Nkosazana kanti bebengabantu bayo. U-Matanzima no Gumna no Jan Mayaba balivume kwase ntloko ityala labo baza u-Gonya no Bisset balikanyela. Ite Ijaji yosinika isigwebo kwa- kutetwa elaba bakanyelayo. Amangqina avehleyo abe ngu Wm. Shaw Kama no Joseph Sage, no Mary Ann, no German no Rwanga no Rama no Thomas Dukwana no Madela. Amanye kula mangqina axele ukumka kwake kwa Kama amanye axela apo abembona kona no yise no Matanzima ehlatini Ubungqina bawo asinakubulandela sesinika obuka Rama ote: Ababanjwa aba ndiyabazi. Ndandikwa Hoho no Sandile no Gonya no Gumna so Mayaba. Ndandiko namhla kwaliwa e-Tunxa Seza kwa Hoho ebusuku. Guyana bobabini babeku­na, u-Gonya epete elinye ihlelo lomkosi, u-Sandilc epete elinye. U-Gonya wayekwele. Ama German adutyulwa ngabantu ababekwele. Ihlati eli liraulwa nje uko no Gonya. U-Thomas ute: Mna ndiyinto ka Dukwana, ndandise hlatini nabalwi. U-Gonya Wayeko kwa Hoho. U-Bisset ndaka ndambona ehlatini. Ndambona lomini yodwa. U-Gonya bendisuke ndimbone epete induku. Amangqina oku- mtetelela aba ngo Msitweni, no Sebe no Ndise,

no Kepi. Umongo wokumtetelela kwabo ukubungqina buka Ndise ote: Mna ndingu Mgqika obese Tunxa. Ndiyakukumbula ukufika kuka Gonya kulondawo. Wayeze kubuza ku yise ukuba angatinina ukupakamisa isandla sake ngaku Rulumeni. Wafika engeko uyise kwatunyelwa ukuba aye kubi­zwa. Akufika u-Sandile ute u-Gonya, “ Bawo, u-Rulumeni umlwa nganina, hamba uye kucela uxolo.” U-Sandile ute isizwe sesicitiwe. Kwabizwa intlanganiso yokuza kuxoxa ngale ndawo itetwa ngu Gonya. Kute kusatetwa yafika imikosi ye Nkosazana yasicita. Emva kokufa kuka Sandile saya kwa Stokwe Tyali. U-Gonya waya kuxelela udade wabo ngokufa kuka yise. Elinye ingqina u-Sebe lite, “ u- Gonya ndambona nakwa Hoho, nalapo waye zama uyise ukuba acele uxolo. U-Bisset andizange ndim­bone.”

Amadoda ejuri abuye neliti unetyala u-Gonya onge- nalo ngu Bisset. Ite ke Ijaji. Wena Gonya iti ijuri unetyala, nam ndiya yivumela. Uligwala elidlule no Matanzima, wawulunyukisiwe ngu Tshalisi noko wa­ya kungena kondiyalwa. Ngesenzo sako wabangela ukuba emke onke Amangqika alwe ne Nkosazana. Ukuba waya kunqanda uyihlo wawuteni ukuze Uru­lumente ungamazisi londawo. Ungumntu onegazi akusoze ubuye ubenokuti ndiyi nkosi. Isigwebo endikunika sona siya kuba yinceba nakuwe, kuba siya kukushenxisa apo unokwenzakalisa. Nditi ke uze ube setolongweni bonke ubom bako usebenza nzima. We­na ke Matanzima ngenxa yesigwebo esendikunikile nangenxa yokuba ungati uyamtanda umkuluwa wako andongezeleli simbi. Wena Gumna ungunyana wenkosi, ulivumile ityala lako ndikunika iminyaka elishumi elinamihlanu usebenza nzima. Wena Jon Ma­yaba akuzalani no Sandile, kodwa ungumntu ofundileyo obefanele ukuyazi into eya kwenzeka ngoko ndikunika ishumi leminyaka U-Bisset ukululwe kwelokulwa ne Nkosazana. Ute akukululwa kwelo kwaveliswa elokuba web'a umpu wemantyi yakwa Kama, baza ke babuya bamfaka kwase tolongweni. Ngoku ulinde ukuba make kutetwe elo lokuba.

Amanye amatyala atetwayo abe ngawokuba, elika *Jacobus Ruyters nawo Jan, Tgobili, Strovi, Mullig'a-n, Pita, Palonzana, Mdola, Jonas,* no *Gwiti,* no *Mawa- ka.* Kodwa ke asisenatuba lokuwangena.

*U-Abraham,* Imfengu, unikwe ityala lokubulela Umxosa owaye mpatisiwe engumbanjwa. Elotyala ulivumile wati waeba uza kubaleka umbanjwa lowo. Kute kuba ababanjwa aye baquba babe ngabotshwanga u-Abraham wanikwa iveki yanye esebenza nzi­ma.

nkwana liku Msindisi u-Yesu, yonwabile kuye. Ndibone i-Baibile kufupi nayo ndateta ngayo. ite yona lencwadi uyibona nje ngumhlobo wam omkulu. Okunye ndaka ndayi libala ekaya ndisiya kubona uma kwilizwe elikude. Ndite xa ndikolwesine usuku ndise ndleleni ndukumbula ukuba kanene ndimshiyile umhlobo wam. Ndibuye ndayipinda indlela ndaxolela ukuxamleka kunokuba ndahlukane nomhlobo wam. Ndati ndakuyi fumana, ndavuya kakulu. Kusolokoko ayizange yahlukane nam. Ndibe ndike ndacinga ukuze incwatywe kunye nam, kodwa ke ngoku sendiya kuyishiya kuwe, mfundisi, kuba ingati kanti mhla­umbi inomnye umntu eya kumnceda.—*Ilustrated Missionary News.*

Abafazi base Alaska—U-Rev. Jackson wase Colorado uti ukuteta ngemo yabafazi base Alaska, “ Yinto efuti ukubona intsana ezingamantombazana zibulawa ngonina, ngokukodwa kwisizwe abati nga­ma Mahlemato. Uti umntu akukangela into ayiyo, akucinga ububi bentlalo eya kufunyanwa ngulo mntwana wake, abonakale emtwala eya naye ehlati­ni, amngxale ingca emlonyeni amshiye kona. Atiama- ntombazana ade akula kanti mhlaumbi kuya kute- ngiswa ngawo. Ati esezintsana kanti seye hleli eqashelwe amadoda. Akufika kwiminyaka ekwishumi elinesine ungabona maxa wambi onina behamba betengisa ngawo, beluna nokuba yingcawa. Kulo lonke elozwe umfazi ubandezelwe, wapulwa ngemitwalo ebifanel’ ukuba pezu kwamadoda. Kwezinye indawo umsebenzi wamadoda kupela kuzingela. Enye yenkosana yawo yati kum, Umfazi wayenzelwe ukusebenza. Inkuliso yabafazi ingamakoboka. Amadoda asukuba ebanjwe ekulweni aye abulawe, kodwa abafazi baye benziwe amakoboka, bapatwe kakubi. Inko­si yabo ikululekile ukwenza intando yayo kubo. Uku­ba iyatanda ingababulala kungatetwa nto. Maxa wambi kuti kwakuya inkosi yabo kubeko ababulawayo, kube kusitiwa kukona iya kuba nezicaka nakwelizayo. Izitembu kulapo zikoyo. Abanye ungabafumana benentombi zamntu mnye nokuba zimbini. Maxa wambi uya azeke unina nokuba yintombi yake. Akutandeki nokuyibahsa inkohlakalo nobubi obukwelozwe. Abako amaxesha apunyelwayo amaxegokazi nabatambileyo babulawe. Kutike kubotshelelwe intambo entanyeni barolwe ematyeni ngokomntu erola inja efileyo. Ongabulawanga kokokuruqwa uya agityiselwe ngamatye mhlaumbi ahlatywe ngerele, isidumbu sishiywe ukuze sidliwe zizinja. Maxa wa­mbi uti umntu akuqonda ukuba ndiya lupala acele abanye ukuba bambulale. Linjalo ke elozwe, liso bumnyameni nase bubini into eya kunceaa Lilizwi lika Tixo kupela. Makristu niya kunceda na ngemali nangemitandazo.”—*llustrated Missionary News.*

IZINTO NGEZINTO.

Emampondweni kuko Umlungu odliweyo kwatiwa uya takata.— *Watchman*

Umbane.—Omnye wababalelani betu ubika ukuba ngomhla 6 ka November umbane ubete umntu nenkabi zenkomo ezintandatu e-Ncera Nakwi Ntanomntu ubete inkabi ezintatu zibotshiwe.

Amadongo—Kuko obala ngokuti esisizwana sama Dongo asikwazi ukubona into yomtu size sigqite kuyo. Ngamanye amazwi uti ngabantu abaxalise “ngokutabata.” Akatsho ukuti bagqite kangakanani na kwabanye abantu.

Abantu abantsundu abamele i-Dike bapetwe yi- ndlala. Akungebi mangaliso nokuba kubeko abafayo yiyo. Abaka Oba bona asisateti ngabo. Abavela kona bati kulusizi kanye. Sekupilwe ngentsenge nenxozi. Kuya kubalungela bonke ukuba bashenxiswe. *—Alice Time.*

Umxosa otile wase Ventersberg ubebe impahla yenkosi yake wati akusongelwa ngokuba uza kusiwa ematyaleni warola isitshetshe walinga ukuzinqamla intamo. Ngoku ulapa e Burghsdrop etolongweni. Basamnika amayeza okupilisa elonxeba ukuze emva koko kutetwe ityala lake.—*Gazette.*

Kwinteto ahambe u-Sprigg ezenza kwindawo nge- ndawo kubonakala ukuba umnqweno wake ngowoku- menza umntu ontsundu azive ukuba andintoyanto. Kodwa ngalo lonke ixesha ekusalaula umteto, xa Inkosazana ise nezwi, naxa abalapa abantu bazinikele ekufundeni nase kusebenzeni ayi soze ifezeke londawo.

EZAWAPESHEYA KOLWANDLE.

Amadoda aya pakati e-Africa apantsi kuka Keith Johnson aya kunduluka pesheya ngale nyanga siku- yo.—*Argus.*

E-Lebanon kuko umntu ongambona erolwa nge- ntonga ngumntana epete isipa sencwadi. Ukuba usondele wamkangela uya kumfumana eyimfama, ezoncwadi azipeteyo Izibaibile ahamba ezitengisa kuba enga wonke umntu angahlala enencwadi ka Tixo.—*News.*

Abafundisi abaya pakati e-Africa.—Elinye la- mapepa apesheya kolwandle libalisa ngentlanganiso ebise London yokubulisa u-Messrs Richardson no Johnson kunye nabafazi babo. Lamadoda omabini ngawa lempi yayi velele ebukobokeni e-America. Kekaloku bebese benexesha befundela ubufundisi kwisikolo sika Mr. Spurgeon. Ngoku ke baza kuya kuxelela amakowabo indaba ezilungileyo. Kulo ntlanganiso isihlalo sibe sipetwe ngu Rev. C. H. Spurgeon Kumazwana awatetileyo ukankanye ukumvuyisa kwendawo ebebehlangene ngayo, eyokubulisa aba- ntsundu ababini abaya kufundisa amakowabo pakati e-Africa indaba ezingo Kristu ; wati uya temba uku­ba likufupi ixesha eya kuti Itiopia yolulele isandla sayo ku Tixo. Enye yalo madoda ebiza kuhamba, ibalise ngemini zayo zobukoboka, nokukululeka kwayo, nemigudu eyenzileyo ukude ize kufika kwesi sikolo sika Spurgeon eza kunduluka kuso namhla ukuya e- Africa.

Inkwenkwana yom India.—“ Ndayi fumana le- nkwenkwana isifa kakulu sifuba ibambekile, inobu- hlwempu obukulu, ingenalo nokuko nengubo ezifanele obandezeleke kangaka. Ndite ndakuteta ngosizi lwam ngenxa yobubi ekubo yati yona abunto obubu- nzima ndinabo, into ebendingake ndiyi tande yibede kuba sendidiniwe. Ndive ukuba itemba lale nkwe­-

6 ISIGIDIMI SAMAXOSA, DECEMBER 1, 1878.